***มาเฟียหน้าบาก*** (อังกฤษ: Scarface) เป็นภาพยนตร์อเมริกันแนวอาชญากรรม ปี​ 1983 กำกับการแสดงโดย ไบรอัน เดอ ปาลมา​ เขียนบทภาพยนตร์โดย โอลิเวอร์ สโตน โดยผลงานเรื่องนี้เป็นการนำเอาภาพยนตร์เรื่อง **Scarface:The Shame of the Nation** ที่กำกับโดย ฮาเวิร์ด ฮอว์กส ในปี 1932 กลับมาสร้างใหม่อีกครั้ง โดยเป็นเรื่องราวของ โทนี มอนตานา ผู้อพยพชาวคิวบา (นำแสดงโดย อัล ปาชิโน​) ที่เดินทางมายังไมแอมี​ รัฐฟลอริดา​ อย่างสิ้นเนื้อประดาตัวและต่อมาได้กลายมาเป็นเจ้าพ่อค้ายาเสพติดรายใหญ่ที่ทรงอิทธิพลในสหรัฐ ภาพยนตร์ได้นักแสดงอย่าง อัล ปาชิโน ​และ มิเชลล์ ไฟฟ์เฟอร์ เป็นนักแสดงนำ ร่วมด้วย สตีเวน เบาเออร์, แมรี เอลิซาเบธ มัสตรานโตนีโอ, โรเบิร์ต ลอกเกีย และ แฮร์ริส ยูลิน ในบทนักแสดงสมทบ โดย ไบรอัน เดอ ปาลมา สร้างผลงานเรื่องนี้เพื่อเป็นการอุทิศให้กับ ฮาเวิร์ด ฮอว์กส และ เบน เฮคต์ ผู้กำกับและผู้เขียนบทภาพยนตร์ที่ได้ร่วมกับสร้าง Scarface เวอร์ชันต้นฉบับไว้ในปี 1932 

มาเฟียหน้าบากถูกนำออกฉายรอบปฐมทัศน์​ที่นครนิวยอร์ก​เมื่อวันที่ 1 ธันวาคม 1983 และนำออกฉายในโรงภาพยนตร์ทั่วไปในสหรัฐอเมริกาเมื่อวันที่ 9 ธันวาคม 1983 โดยยูนิเวอร์แซล พิกเจอส์ ภาพยนตร์ทำรายได้ 45 ล้านดอลลาร์สหรัฐภายในประเทศและทำรายได้ 66 ล้านดอลลาร์สหรัฐจากทั่วโลก ท่ามกลางกระแสตอบรับที่เป็นไปในทางลบในช่วงแรกเนื่องจากเนื้อหาที่เต็มไปด้วยความรุนแรง การสบถคำหยาบคายตลอดทั้งเรื่อง การนำเสนอการเสพโคเคนอย่างโจ่งแจ้งมากเกินไป รวมถึงกระแสต่อต้านภาพยนตร์เรื่องนี้จากชาวคิวบาในไมแอมีที่คัดค้านการสื่อถึงชาวคิวบาในเชิงอาชญากรและผู้ค้ายาเสพติด ในอีกหลายปีถัดมานักวิจารณ์ภาพยนตร์ได้นำภาพยนตร์เรื่องนี้กลับมาพิจารณาอีกครั้งและได้ให้คำยกย่องไปในทางเดียวกันว่าเป็นหนึ่งในภาพยนตร์แนวกลุ่มอาชญากรที่ยิ่งใหญ่ที่สุดเท่าที่เคยมีมาและได้รับการยกย่องให้เป็นหนึ่งในภาพยนตร์ที่เป็นการนำเอาต้นฉบับเดิมกลับมาสร้างใหม่ที่ดีที่สุดเรื่องหนึ่ง โดยได้รับคำชื่นชมจากผู้เขียนบทและผู้กำกับหลายราย เช่น มาร์ติน สกอร์เซซี รวมถึงเป็นหนึ่งในภาพยนตร์ที่ทำให้บท *​โทนี มอนตานา​*​ เป็นหนึ่งในภาพลักษณ์ติดตัวของอัล ปาชิโน มากที่สุดรองจากบท *​ไมเคิล คอร์เลโอเน*​ จาก เดอะก็อดฟาเธอร์ และบท *​แฟรงค์ เซอร์ปิโก*​ จาก เซอร์ปิโก ตำรวจอันตราย ​นอกจากนี้ยังได้รับการกล่าวถึงอย่างกว้างขวางมาจนถึงยุคปัจจุบันในวัฒนธรรมประชานิยมโดยเฉพาะในเนื้อหาเพลงฮิปฮอป​ ตลอดจนมีการนำไปสร้างเป็นหนังสือการ์ตูน​ชื่อ *​Scarface:Scarred for Life*, มีการตัดต่อใหม่เพื่อนำไปออกอากาศทางโทรทัศน์ และสร้างเป็น วิดีโอเกม *​Scarface:The World is Yours* สำหรับเครื่อง เอกซ์บอกซ์และเพลย์สเตชัน 2 ​โดยในปัจจุบันได้ถูกจัดให้เป็นภาพยนตร์เกินวิสัย​ระดับคลาสสิคเรื่องหนึ่งของโลก

เนื้อเรื่อง
-----------

ปี 1980 อดีตนักโทษและผู้อพยพจากประเทศคิวบา ชื่อว่า โทนี มอนตานา ได้อพยพทางเรือจากเมืองมาเรียล ประเทศคิวบา มายังเมืองไมแอมี รัฐฟลอริดา​ พร้อมกับเพื่อนๆของเขาอย่าง มาโนโล ริเบรา หรือ "แมนนี เรย์" , อังเฆล และ จีจี้ พวกเขาถูกส่งไปยังสถานกักกันผู้ลี้ภัย ต่อมาพวกเขาทั้งสี่ได้รับข้อเสนอจาก แฟรงค์ โลเปซ พ่อค้ายาเสพติดรายใหญ่ให้ฆ่านายทหารชาวคิวบาเพื่อแลกกับการได้รับการปล่อยตัวออกมาจากสถานกักกันและการได้รับกรีนการ์ดเพื่อให้สามารถอยู่อาศัยในสหรัฐอเมริกาได้อย่างถูกต้องตามกฎหมาย หลังจากพวกเขารับข้อตกลงและทำสำเร็จ พวกเขาได้เข้าไปทำงานเป็นเด็กล้างจานในร้านอาหารแต่โทนี มอนตานา ผู้มีความทะเยอทะยานรู้สึกว่าเขาสามารถยิ่งใหญ่ได้มากกว่านี้

อ้างอิง
-------

1. ↑  "Scarface (1983)". *AFI Catalog of Feature Films*. เก็บจากแหล่งเดิมเมื่อ July 17, 2019. สืบค้นเมื่อ July 17, 2019.
2. ↑  Harmetz, Aljean (1983-10-30). "MOVIE 'SCARFACE' RECEIVES X RATING". *The New York Times*. เก็บจากแหล่งเดิมเมื่อ June 3, 2020. สืบค้นเมื่อ April 13, 2020.
3. ↑  "Inside 'Scarface's' Sometimes Rocky Road to Becoming a Classic". *Variety*. December 7, 2018. เก็บจากแหล่งเดิมเมื่อ December 7, 2018. สืบค้นเมื่อ July 17, 2019.
4. ↑  Bailey, Jason (April 20, 2018). "Revisiting the Controversy Surrounding Scarface". *Vulture*. เก็บจากแหล่งเดิมเมื่อ June 3, 2020. สืบค้นเมื่อ June 3, 2020.
5. ↑  "Scarface (1983)". *Box Office Mojo*. IMDb. เก็บจากแหล่งเดิมเมื่อ May 18, 2020. สืบค้นเมื่อ July 17, 2019.
6. 1 2  "Scarface (1983)". *Turner Classic Movies*. Atlanta: Turner Broadcasting System (Time Warner). เก็บจากแหล่งเดิมเมื่อ January 18, 2017. สืบค้นเมื่อ January 11, 2017.
7. ↑  "Scarface (1932)". *Turner Classic Movies*. Atlanta: Turner Broadcasting System (Time Warner). เก็บจากแหล่งเดิมเมื่อ January 18, 2017. สืบค้นเมื่อ January 11, 2017.
8. ↑  Martin 1985, p. xii. sfn error: no target: CITEREFMartin1985 (help)
9. ↑  Sharp, Nathan. "10 Best Gangster Movies, According to American Film Institute". *screenrant.com*. สืบค้นเมื่อ 16 August 2021.
10. ↑  "Why the hip-hop community still worships 'Scarface'". August 26, 2011. เก็บจากแหล่งเดิมเมื่อ October 13, 2017. สืบค้นเมื่อ October 13, 2017.
11. ↑  "Scarface's impact on hip-hop culture". เก็บจากแหล่งเดิมเมื่อ October 13, 2017. สืบค้นเมื่อ October 13, 2017.
12. ↑  "10 Crazy Facts You Might Not Know About Scarface". เก็บจากแหล่งเดิมเมื่อ October 14, 2017. สืบค้นเมื่อ October 13, 2017.
13. ↑  "Why *Scarface* is one of the top 10 cult movies". May 20, 2003. เก็บจากแหล่งเดิมเมื่อ October 13, 2017. สืบค้นเมื่อ October 13, 2017.
14. ↑  GROBEL, LAWRENCE. "Reflections On Scarface". *Empire*. เก็บจากแหล่งเดิมเมื่อ September 17, 2017. สืบค้นเมื่อ October 13, 2017.